**OSNOVNA ŠKOLA SIDONIJE RUBIDO ERDÖDY**

**GORNJA RIJEKA**

**UPITNIK O INTERESU UČENIKA I RODITELJA ZA SUDJELOVANJE UČENIKA U IZVANNASTAVNIM AKTIVNOSTIMA I IZVANŠKOLSKIM AKTIVNOSTIMA**

Poštovani roditelji!

Zbog promjena u organizaciji i financiranju rada izvannastavnih (slobodnih) aktivnosti u sklopu B1 programa te izvanškolskih aktivnosti u sklopu B2 programa potrebni su nam podaci o stvarnom interesu učenika i roditelja za sudjelovanjem u njima.

Na priloženom popisu su navedene aktivnosti koje učitelji planiraju održavati tijekom iduće školske godine za grupe učenika ovisno o interesu Vašeg djeteta i Vas za sudjelovanjem u njima.

Napominjemo da se Izvannastavne aktivnosti u Cjelodnevnoj školi mogu održavati nakon nastave (A1), ručka i provedene potpore (A2) što znači da za učenike razredne nastave te aktivnosti mogu početi od 13.30, a za učenike predmetne nastave od 14.15 ili od 15.00 sati ovisno o razredu i rasporedu.

Sudjelovanje učenika u izvannastavnim aktivnostima je dobrovoljno i besplatno. Izvannastavne aktivnosti provode se po jedan sat tjedno te će učenik, ukoliko je zainteresiran, ostajati na nekoj aktivnosti samo onaj dan kad je ona po rasporedu, a ostale dane ide kući nakon provedene potpore odnosno A2 programa. Ako učenik želi i organizacijski to bude moguće, može sudjelovati u više aktivnosti.

Podatci o interesu i sudjelovanju učenika potrebni su nam zbog priprema za organizaciju rada i sredstava za rad tih grupa koje osigurava MZO (materijal, pribor, ulaznice, troškovi prijevoza)

Stoga Vas Molimo da proučite priloženi popis te na dnu ove stranice navedete aktivnost (ili možda više njih) za koju ste Vaše dijete i Vi zainteresirani za sudjelovanje u školskoj 2023./2024. godini.

Uz to, molimo Vas da dolje navedete AKO Vaše dijete ima interes i za izvanškolsku aktivnost (B2), ako bi pojedine udruge, klubovi, škole stranih jezika, glazbe, plesa, borilačkih vještina i sl., mogle i imale dovoljno učenika za provoditi svoje programe u našoj školi. Ako nema interesa, taj dio ne ispunjavate.

----------------------------------------------------------------------------------------------------------------------------------

**IZVANNASTAVNE (SLOBODNE) AKTIVNOSTI - provode učitelji**

- Izjavljujem da je moje dijete \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, učenik/ca \_\_\_\_\_\_\_\_ razreda,

zainteresirano za sudjelovanje u slijedećoj izvannastavnoj aktivnosti/ima:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(navesti naziv aktivnosti s popisa)

---------------------------------------------------------------------------------------------------------------------------------

**IZVANŠKOLSKE AKTIVNOSTI – provode vanjski ugovorni suradnici** (udruge, klubovi, glazbene, plesne, jezične škole i sl.) ukoliko postoji dovoljan interes i mogućnost organizacije

- Izjavljujem da je moje dijete \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, učenik/ca \_\_\_\_\_\_\_\_ razreda,

zainteresirano za slijedeće izvanškolske aktivnosti\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(navesti aktivnost – plesnu, sportsku, glazbenu i sl.)

**IME I PREZIME RODITELJA:\_\_\_\_\_\_\_\_\_\_\_\_\_\_\_\_\_\_\_\_\_\_\_ POTPIS RODITELJA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MOLIMO VAS DA PODATKE ZA UČENIKA I AKTIVNOST U KOJOJ ILI KOJIMA IMA INTERES SUDJELOVATI POŠALJETE RAZREDNICIMA U GRUPE ILI KANALE PUTEM DOSADAŠNJIH NAČINA KOMUNIKACIJE BILO PORUKOM, MAILOM ILI SLIKOM POPUNJENOG DIJELA OVOG OBRASCA NAJKASNIJE DO PETKA, 14.7.2023. VODITE RAČUNA O UZRASTU ZA KOJI JE GRUPA PLANIRANA I UČITELJIMA (IZVODITELJIMA)! HVALA!**